पुलिस जांच में खुलासा- कत्ल को एक्सीडेंट बनाने की साजिश, गैस खुली छोड़ अगरबत्ती जलाई
लुधियाना में ट्रिपल मर्डर हुआ है। यहां एक ही परिवार के 3 लोगों का कत्ल कर दिया गया है। जिनमें एक महिला भी शामिल है। शुरुआती जानकारी के मुताबिक थाना स्लेमटाबरी के अधीन आते लक्ष्मीनगर में ये सनसनीखेज वारदात हुई है। वारदात का पता सुबह
लुधियाना में एक ही परिवार के 3 लोगों की बेरहमी से हत्या कर दी गई। थाना सलेम टाबरी के अधीन न्यू जनकपुरी में ये सनसनीखेज वारदात हुई है। वारदात का पता सुबह 10 बजे लगा, जब दूध देने वाला उनके घर आया।
किसी ने भी दूध लेने के लिए दरवाजा नहीं खोला। शक होने पर उसने पड़ोसियों को इसकी सूचना दी। जिसके बाद दरवाजा तोड़ा गया तो अंदर तीन लाशें पड़ी हुई थीं। इनमें 2 बेड पर और एक उसी कमरे में नीचे फर्श पर पड़ी थी।
पुलिस की शुरूआती जांच में बड़ा खुलासा हुआ है। हत्यारों से इस हत्याकांड को एक्सीडेंट बनाने की साजिश रची थी। वह घर के भीतर घरेलू गैस सिलेंडर खुला छोड़ गए और अगरबत्ती जला दी। उनकी साजिश थी कि गैस लीक होने के बाद अगरबत्ती से आग लगेगी और धमाके के बाद घर में आग लग जाएगी। जिसमें तीनों के शव जल जाएंगे तो यह हत्या नहीं बल्कि हादसा लगेगा। हालांकि गैस लीकेज अगरबत्ती तक नहीं पहुंची और हत्याकांड उजागर हो गया।
मरने वालों की पहचान चमन लाल, उनकी पत्नी सुरिंदर कौर और मां बचन कौर के तौर पर हुई है। इनकी उम्र 70 से 90 साल के बीच में है। इनके बच्चे विदेश में रहते हैं। पड़ोसियों का कहना है कि कल पूरा दिन परिवार के तीनों लोग घर से बाहर नहीं निकले थे। ऐसे में माना जा रहा कि यह कत्ल 5 जुलाई की शाम को हुआ है।
कत्ल गला दबाकर किए जाने की आशंका जताई जा रही है। इसके अलावा मृतकों के शरीर पर चाकू के निशान भी मिले हैं।
उन्होंने कहा कि घर के अंदर के सारी कुंडियां बंद थीं। बाहर जाने का कोई रास्ता भी नहीं है तो ऐसे में समझ नहीं आ रहा कि कातिल अंदर कैसे गया?। इसके अलावा घर के अंदर के गैस सिलेंडर भी खुले छोड़े गए थे। सूत्रों के मुताबिक 4 लोगों को हिरासत में लिया गया है। उनसे पूछताछ की जा रही है।
आरोपियों ने अगरबत्ती भी जलाई
पुलिस कमिश्नर मनदीप सिंह सिद्धू ने कहा घटनास्थल से पुलिस को एलपीजी गैस की भी बदबू आई। हत्यारों द्वारा एक अगरबत्ती भी जला कर रखी गई थी। उनके मंसूबे यह थे अगरबत्ती जलने के बाद गैस लीकेज से आग लगने जैसा हादसा हो जाए, लेकिन आग लगने जैसा कोई हादसा नहीं हुआ।
पड़ोसियों की छतों का भी लिया पुलिस ने जायजा
वारदात के बाद पुलिस ने मकान की छत्त पर भी चेकिंग की। छत्त पर बाएं तरफ छोटी दीवार है, जहां से कोई भी कूद कर दूसरे घरों में दाखिल हो सकता है। यहां एक साथ तीन घर इकट्‌ठे जुड़े हैं। पुलिस पड़ोसियों से भी पूछताछ कर रही है।
जल्द ही आरोपियों को गिरफ्तार कर लिया जाएगा: जॉइंट कमिश्नर 
जॉइंट कमिश्नर सौम्या मिश्रा ने बताया आज सुबह ही इस ट्रिपल मर्डर की सूचना मिली थी। पुलिस अधिकारियों द्वारा टीमें बना दी गई हैं। आसपास के CCTV कैमरे खंगाले जा रहे हैं। जल्द ही आरोपियों को गिरफ्तार कर लिया जाएगा। कत्ल कितने दिन पहले हुआ है यह अभी कहना सही नहीं होगा। जांच के बाद ही कुछ कहा जा सकता है।
3 एंगलों पर जांच कर रही पुलिस
ट्रिपल मर्डर को हल करने के लिए पुलिस तीन एंगलों पर जांच कर रही है। पुलिस ने आस-पास के कुछ पड़ोसी हिरासत में लिए है। इन पड़ोसियों से पूछताछ की जा रही है। इलाके में पता किया जा रहा है कि मरने वालों की किसी से कोई रंजिश या किसी मामले को लेकर बहसबाजी आदि तो नहीं हुई।
करीब 4 से 5 लोगों से पुलिस पड़ताल कर रही है।
मृतक चमन लाल के भतीजे पर भी पुलिस को शक
मृतक चमन लाल का भतीजा कोई काम धंदा नहीं करता। सूत्रों मुताबिक चमन लाल के भतीजे भी अपने पिता से नहीं बनती। पुलिस उस पर जांच कर रही है। फिलहाल अभी इस केस को हल हो कहना मुनासिब नहीं होगा। पुलिस अधिकारी इस मामले की जड़ तक जा रहे है।
किराए पर दिए मकान को लेकर भी कुछ दिन पहले हुआ था झगड़ा
मृतक चमन लाल ने घर के नजदीक ही एक किराए पर मकान कुछ लोगों को दिया हुआ है। किराए के मकान को लेकर भी उसकी किसी से बहसबाजी आदि हुई थी। इस कारण पुलिस इस मामले के हर पहलू की गंभीरता से जांच कर रही है। इस केस को हल करने के पुलिस काफी करीब पहुंच चुकी है।